recursal/SuperWikiNEXT-32B huggingface dataset:
Ikona svätého Antona Veľkého
**Otcovia púšte** alebo **púštni otcovia** boli kresťanskí mnísi (aj mníšky, tzv. *Matky púšte*) ktorí od 3. storočia žili v odľahlých oblastiach v Egypte, Sýrii či Palestíne, buď v spoločenstvách (*cenobiti*) alebo ako pustovníci (*eremiti, anachoréti*). Položili základ kresťanského mníšstva, západného aj východného. Prvým púštnym otcom bol svätý Anton Veľký. Ďalšími boli napríklad Makárius Egyptský, Pachomios Veľký, Mojžiš Etiópsky, Makárius Alexandríjsky, Ján Kasián, Izák Sýrsky a veľké množstvo ďalších. Medzi *Matky púšte* sa radí napríklad Synkletika, Sára a Teodora. Výroky Otcov púšte (tzv. apoftegmy) sú dochované vo viacerých dielach, napr. Filokalia.

Myšlienky Otcov púšte publikuje aj gréckokatolícka Logos TV. Tématiku púštnych otcov spracováva aj kniha od českého rímskokatolíckeho kňaza Štěpána Smolena *Buď, kde si*.

Centrá Otcov púšte
------------------

Rozlišujeme tri hlavné centrá kde sa sústreďoval život Otcov púšte:

* Nitria (založil v roku 330 Ammun, žiak Antona Veľkého)
* Kélie (založené v roku 338)
* Skétis (založil Makárius Egyptský)

Externé odkazy
--------------

* O Otcoch púšte na Slovo+
* O knihe *Buď, kde si* na Postoj.sk

Zdroj
-----

* *Tento článok je čiastočný alebo úplný preklad článku Ojcowie pustyni na poľskej Wikipédii.*
* O Matkách púšte na Vatican News
**Akademický sochár** je akademický titul, ktorý bol udeľovaný v Česko-Slovensku na umeleckých vysokých školách v oblasti sochárstva, resp. reštaurátorstva. Bol zavedený po roku 1966 v súvislosti s novým systémom akademických titulov v Česko-Slovensku (v rokoch 1953 až 1966 bolo prideľovanie titulu obmedzené). predchádzajúcim absolventom umeleckých vysokých škôl bol spätne priznaný. Udeľovaný bol aj naďalej podľa neskoršieho vysokoškolského zákona z roku 1980. Po roku 1990 už nebol udeľovaný a v súčasnosti (2023) nie je udeľovaný ani v Česku ani na Slovensku.

Okrem tohto akademického titulu je **akademický sochár** tiež označenie všeobecne pre absolventa akadémie sochárstva.

Referencie
----------

1. ↑   *1 Zkratky akademických, akademicko-vědeckých a vědecko-pedagogických titulů* [online].. Dostupné online. (česky)
2. ↑   *Tituly za totality* [online].. Dostupné online. (česky)
3. ↑  Vyhláška č. 27/1966 Sb. o přiznávání titulů absolventům, kteří ukončili studium před účinností zákona č. 19/1966 Sb. o vysokých školách. Dostupné online.
4. ↑  FEDERÁLNE ZHROMAŽDENIE ČSFR. *172/1990 Zb. Zákon o vysokých školách* [online]. Zákony pre ľudí, [cit. 2019-06-07]. Dostupné online.
5. ↑   *Slovník súčasného slovenského jazyka* [online].. Dostupné online.

Pozri aj
--------

* Akademický maliar
* Akademický architekt
* Bakalár umenia
* Magister umenia
* Doktor umenia
Súradnice: 48°12′42″S 17°09′12″V﻿ / ﻿48,2117887°S 17,1534331°V﻿ / 48.2117887; 17.1534331

 O mestskej časti pozri *Bratislava – mestská časť Rača.*
Poloha miestnej časti Rača
Námestie A. Hlinku, Bratislava-Rača
**Rača** alebo **Stará Rača** (historické názvy *Okol*, *Racha*, *Račišča*, *Recha*, *Résca*, *Récse*, *Rechendorf*, *Retisdorf*, *Ratsesdorf*, *Ratzersdorf*, *Ratzerstorf*, *Rastislavice*, *Račišdorf* a *Račištorf*) je miestna časť bratislavskej mestskej časti Rača.

Dejiny
------

Táto vinohradnícka obec sa spomína už v roku 1296 ako *villa Racha*. Súčasťou Bratislavy je od roku 1946.

24. novembra 1966 sa na Sakrakopci nad Račou zrútilo ruské lietadlo Il-18 patriace bulharskej spoločnosti. Zahynulo všetkých 74 cestujúcich a 8 členov posádky z dvanástich štátov.

Kultúra a zaujímavosti
----------------------

V Rači sa nachádzajú dva rímskokatolícke kostoly. Farský kostol z roku 1390 je zasvätený sv. Filipovi a Jakubovi, novší kostol Panny Márie Pomocnice kresťanov je z roku 1937. Okrem nich je v Rači aj kaplnka sv. Anny.

Na Alstrovej ulici sa v tesnej blízkosti rímskokatolíckeho farského kostola nachádza aj evanjelický kostol z roku 1835.

Nachádza sa tu železničná stanica Bratislava-Rača.

| * z
* d
* u
Mestská časť Rača |
| --- |
| 
* Rača
* Krasňany
* Východné
* Žabí majer

 |  |

| * z
* d
* u
Obce a osady začlenené do Bratislavy |
| --- |
| 
* Čunovo
* Devín
* Devínska Nová Ves
* Kramáre
* Dúbravka
* Jarovce
* Karlova Ves
* Komárov
* Krásna Ves
* Lamač
* Nivy
* Petržalka
* Podunajské Biskupice
* Prievoz
* Rača
* Rusovce
* Selendorf
* Trnávka
* Vajnory
* Vrakuňa
* Vydrica
* Záhorská Bystrica

 |
**Cezmína paraguajská** (lat. *Ilex paraguariensis*) je rastlina z Južnej Ameriky, pôvodne rastúca v štátoch Paraguaj, Argentína, Uruguaj a Brazília. Ide o krovinu dorastajúcu až do výšky 15 metrov. Listy sú 7 - 11 cm dlhé a 3 - 5 cm široké. Rastlina má malé biele kvety a plody podobné brusnici.

Nápoj
-----

Rastlina je známa tým, že slúži na prípravu nápoja maté. Nápoj sa pripravuje zaliatím sušených drvených listov horúcou vodou. Má plnú horkú chuť a má povzbudzujúce účinky, podobné ako káva alebo čaj. Tradične sa podáva v tekvičke a pije sa pomocou špeciálnej slamky (v španielčine "*bombilla*", *bomba* po portugalsky) a považuje sa za nápoj priateľstva, tradične sa totiž pije v kruhu priateľov alebo rodiny z jednej tekvičky. Týmto zvykom je známy Paraguaj, Argentína, Uruguaj, Brazília, ale tento zvyk sa dostal aj do Sýrie či Libanonu.

Chemické zloženie
-----------------

Cezmína paraguajská obsahuje alkaloidy, známe stimulanty, ktoré obsahuje aj káva alebo čokoláda. Obsahuje aj draslík, horčík a mangán. Obsah kofeínu kolíše medzi 0,3 - 1,7% v sušenom stave (v porovnaní s 2,5% - 4,5% pri čaji a 1,5% pri káve).

Referencie
----------

1. ↑  cezmína. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2001. 686 s. ISBN 80-224-0671-6. Zväzok 2. (Bell – Czy).

Iné projekty
------------

CommonsWikidruhyWikislovník
* Spolupracuj na Commons Commons ponúka multimediálne súbory na tému **Cezmína paraguajská**
* Spolupracuj na Wikidruhoch Wikidruhy ponúkajú informácie na tému **Cezmína paraguajská**
* Spolupracuj na Wikislovníku Wikislovník ponúka heslo ****Cezmína paraguajská****
**Mláky** (alebo aj **Východnianka**) je potok na Liptove, v západnej časti okresu Poprad a vo východnej časti okresu Liptovský Mikuláš. Je to pravostranný prítok Bieleho Váhu, má dĺžku 14,7 km a je tokom IV. rádu.

Vznik
-----

Mláky sú jedným z vodných tokov, ktoré vznikajú bifurkáciou. Oddeľuje sa od koryta Belianskeho potoka v Tatranskom podhorí južne od osady Tri studničky v nadmorskej výške približne 1 118 m n. m. na katastrálnom území Štrbské Pleso.

Opis toku
---------

Od Troch studničiek tečie najprv smerom na juhozápad cez lokalitu Mláky, esovito sa stáča, zľava sa oddeľuje vedľajšie koryto (tečie najprv na juh, potom na juhovýchod a južne od lokality Mláky sa spája s korytom Belianskeho potoka) a Mláky tečú smerom na juh, pričom vtekajú do Liptovskej kotliny. Tu potok najprv priberá krátky pravostranný prítok od Pálenice (985 m n. m.), následne vytvára výrazný oblúk prehnutý na západ, zároveň tečie súbežne s korytom Grúňového potoka na ľavom brehu, a spoločne z troch strán obtekajú masív Hrubého grúňa (973,3 m n. m.) na východe. Južne od Hrubého grúňa tečie okrajom lokality Čierťaž na pravom brehu, vzďaľuje sa od koryta Grúňového potoka a koryto sa esovito ohýba na východ. Ďalej sa potok prudko stáča na juhozápad, podteká teleso diaľnice D1, koryto mení smer toku viac na juhojuhozápad a preteká intravilánom obce Východná. Pod obcou sa opätovne stáča, na krátkom úseku tečie na juh a JJZ od stredu Východnej sa vlieva do Bieleho Váhu.

Geomorfologické celky
---------------------

* Podtatranská kotlina, geomorfologické podcelky:
	+ Tatranské podhorie
	+ Liptovská kotlina (geomorfologická časť Hybianska pahorkatina)

Prítoky
-------

Nepriberá žiadne významné prítoky s výnimkou jediného krátkeho pravostranného potoka na hornom toku z oblasti Pálenice.

Ústie
-----

Do Bieleho Váhu ústi juhojuhozápadne od stredu obce Východná v nadmorskej výške 706,6 m n. m.

Obce
----

Potok preteká cez dve katastrálne územia:

* Štrbské Pleso, neobývaným a husto zalesneným územím na východ od osady Podbanské
* Východná, cez prevažne nezalesnené, resp. iba riedko zalesnené územia, ako aj intravilánom tejto obce

| * z
* d
* u
Vodné toky v povodí Bieleho Váhu |
| --- |
| *Biely Váh* → *Váh* → *Dunaj* |
| Vodné toky | 
* Beliansky potok
* **Biely Váh**
* Čierny jarok
* Čierny potok
* Furkotský potok
* Grúňový potok
* Hore potokmi
* Lieskovec
* Lúčny potok
* Mláky
* Mlyničná voda
* Rakytovský potok
* Sedielkový potok
* Solisková voda
* Zasmrečinský potok
* Železná voda

 |
| Vodné plochy | 
* Furkotské pleso
* Jamské pleso
* Krivánske Zelené pleso
* Nižné Wahlenbergovo pleso
* Rakytovské plieska
* Smrekovické plieska
* Vyšné Wahlenbergovo pleso

 |
Železničné priecestie v Poľsku vybavené výstražnými svetlami
**Bezpečné priecestie** (poľ. *Bezpieczny przejazd*) je poľská osvetová kampaň, ktorá vyzýva účastníkov cestnej premávky (vodičov, chodcov, cyklistov...), aby boli opatrní a dodržiavali pravidlá cestnej premávky na železničných priecestiach. Ide o jednu z najväčších kampaní v Poľsku a svojho druhu aj v Európe a jej organizátorom je štátom vlastnená akciová spoločnosť PKP Polskie Linie Kolejowe, ktorá je správcom a prevádzkovateľom železničnej infraštruktúry v Poľsku.

Cieľom kampane je zmeniť prístup verejnosti a odstrániť neopatrnosť a nevhodné správanie všetkých účastníkov cestnej premávky vo vzťahu k železničným priecestiam, ako je jazda na červenú, obchádzanie spustených závor alebo nerešpektovanie značky „Stoj, daj prednosť v jazde".

Popis projektu
--------------

Kampaň spočíva najmä v pripomínaní pravidiel cestnej premávky týkajúcich sa železničných priecestí, organizujú sa aj vzdelávacie programy pre deti predškolského veku a žiakov základných a stredných škôl. Na podporu kampane sa vydávajú osvetové materiály a televízne a rozhlasové spoty, ktoré informujú účastníkov cestnej premávky o zásadách bezpečnosti na železničných priecestiach a o tom, ako postupovať v krízových situáciách. Súčasťou projektu je aj organizovanie inscenovaných zrážok automobilov a chodcov s železničnými vozidlami s cieľom simulovať nehody na železničných priecestiach. V rámci kampane aj boli železničné priecestia v Poľsku vybavené žltými nálepkami s jedinečným číselným kódom priecestia a informáciami o tom, kam možno volať v prípade núdze (najmä v situácii, keď v priestore priecestia uviazne auto).

Prvá verzia kampane Bezpečné priecestie sa objavila v roku 2005, keď sa všetky jej aktivity konali počas letných prázdnin. Od roku 2009 prebieha kampaň celoročne.

Referencie
----------

1. 1 2   *Kampania "Bezpieczny Przejazd"* [online]. 2023-07-19, [cit. 2023-08-04]. Dostupné online. (po poľsky)
2. ↑   *Bezpieczny przejazd – szlaban na ryzyko* [online]. 2016-06-22, [cit. 2023-08-04]. Dostupné online. (po poľsky)

Externé odkazy
--------------

* stránky projektu (po poľsky; možno prepnúť do angličtiny)

Zdroj
-----

*Tento článok je čiastočný alebo úplný preklad článkov Bezpečný přejezd na českej Wikipédii a Bezpieczny przejazd na poľskej Wikipédii.*
Sawa s hereckou kolegyňou Jennifer Tilly (vpravo) na Comic Con 2022.
**Devon Sawa** (\* 7. september 1978, Vancouver, Kanada) je kanadský herec.

Detstvo a mladosť
-----------------

Sawa sa narodil v roku 1978 vo Vancouveri v Kanade. Má dvoch starších súrodencov. Jeho otec je poľského pôvodu.

Kariéra
-------

Sawa začal svoju kariéru v roku 1992 ako dabér hračiek pre deti. Vo filme debutoval v roku 1994. V roku 1995 daboval postavu Caspera vo filme *Casper*. Vo filme stvárnil aj ľudskú postavu Caspera. Film získal úspech, čím aj Sawa sa stal populárnejším.

V roku 1999 si zahral v komédii *Ruka zabijak* po boku Jessicy Alby, Vivicy A. Fox a Setha Greena. Za svoj herecký výkon získal nomináciu na herecké ocenenie Satellite. O rok neskôr, získal hlavnú postavu v horore *Nezvratný osud*. Sawa získal za svoj herecký výkon cenu Satellite. V rovnakom roku sa objavil po boku Billa Pullmana vo filme *Obvinený*.

V roku 2010 Sawa stvárnil rolu Owena Elliotta v akčnom televíznom seriáli *Nikita*. V televíznom seriáli účinkoval až do jeho záverečnej epizódy. V roku 2015 si zahral spoločne so Sharon Stone a Johnom Travoltom vo filme *Pod vysokým napätím*. S Travoltom si zahral aj v roku 2019 vo filme *Fanatik*.

V roku 2020 si zahral v dvoch úspešných filmoch, *Hunter Hunter* a *Black Friday*. V roku 2021 sa pripojil k hereckému obsadeniu televízneho seriálu *Chucky*.

V roku 2022 hral vo filme *Gasoline Alley* po boku herca Brucea Willisa.

Súkromný život
--------------

Sawa je ženatý s kanadskou producentkou Dawni Sahanovitch od roku 2013. Majú spolu dve deti, syna narodeného v roku 2014 a dcéru narodenú v roku 2016.

Iné projekty
------------

Commons
* Spolupracuj na Commons Commons ponúka multimediálne súbory na tému **Devon Sawa**

Externé odkazy
--------------

* Devon Sawa v Internet Movie Database (po anglicky)
* Devon Sawa v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Devon Sawa na anglickej Wikipédii.*

| * z
* d
* u
Držitelia ceny Saturn Award pre najlepšieho mladého herca |
| --- |
| 1984 - 1999 | 
* Noah Hathaway (1984)
* Barret Oliver (1985)
* Carrie Henn (1986)
* Kirk Cameron (1987)
* Fred Savage (1988)
* Adán Jodorowsky (1989/90)
* Edward Furlong (1991)
* Scott Weinger (1992)
* Elijah Wood (1993)
* Kirsten Dunstová (1994)
* Christina Ricciová (1995)
* Lucas Black (1996)
* Jena Malonová (1997)
* Tobey Maguire (1998)
* Haley Joel Osment (1999)

 |
| 2000 - súčasnosť | 
* Devon Sawa (2000)
* Haley Joel Osment (2001)
* Tyler Hoechlin (2002)
* Jeremy Sumpter (2003)
* Emmy Rossumová (2004)
* Dakota Fanningová (2005)
* Ivana Baquerová-Macíasová (2006)
* Freddie Highmore (2007)
* Jaden Smith (2008)
* Saoirse Ronanová (2009)
* Chloë Grace Moretzová (2010)
* Joel Courtney (2011)
* Suraj Sharma (2012)
* Chloë Grace Moretzová (2013)
* Mackenzie Foyová (2014)
* Ty Simpkins (2015)
* Tom Holland (2016)
* Tom Holland (2017)
* Tom Holland (2018/2019)
* Kyliegh Curran (2019/2020)
* Finn Wolfhard (2021/2022)

 |

Autoritné údaje: * BnF: 140530056
* GND: 1061563421
* ISNI: 0000 0001 1445 3682
* LCCN: no00077387
* NK ČR: pna2011653260
* VIAF: 59286932
* WorldCat: lccn-no00077387
Chrám svätého Alexandra Nevského
Zvonica chrámu
**Chrám svätého Alexandra Nevského** (lot. Rīgas Sv. Aleksandra Ņevska pareizticīgo baznīca, rus. Храм святого благоверного великого князя Александра Невского) v hlavnom meste Lotyšska Riga je pravoslávnym chrámom, ktorý bol postavený v 19. storočí.

História
--------

Chrám bol postavený na počesť víťazstva ruskej armády nad Napoleonom v rokoch 1812 až 1815. Zasvätený bol patrónovi ruských ozbrojených síl, ktorým bol Alexander Nevský. Stavba chrámu sa realizovala v rokoch 1820 až 1825. Na stavbu prispeli finančnými darmi mecenáši z celého Ruského impéria. Chrám bol niekoľkokrát renovovaný, naposledy v roku 2005.

Architektúra
------------

Hlavná loď má tvar rotundy a je vybudovaná v neoklasicistickom architektonickom štýle, ktorý bol typický pre architektúru Ruska v 19. storočí. Zvonica bola pristavená v roku 1863 v neobarokovom štýle. interiér chrámu zdobia ikony, ktoré sú typické pre ikonopisectvo Ruska 19. storočia.

Iné projekty
------------

Commons
* Spolupracuj na Commons Commons ponúka multimediálne súbory na tému **Chrám svätého Alexandra Nevského (Riga)**

Externé odkazy
--------------

* Chrám svätého Alexandra Nevského v Rige
**Peggy Liptonová** (angl. Margaret Ann „Peggy" Lipton; \* 30. august 1946, New York, New York, USA – † 11. máj 2019, Los Angeles, Kalifornia) bola americká herečka, modelka a speváčka.

Detstvo a mladosť
-----------------

Je dcérou umelkyne Rity Bensonovej a právnika Harolda Liptona. Jej starí rodičia z otcovej strany pochádzajú z Ruska a matka sa narodila v Dubline Lotyšským rodičom. Mala dvoch bratov, z ktorých sa jej starší brat Robert stal tiež hercom. V roku 1964 sa jej rodina presťahovala do Los Angeles, kde sa Liptonová venovala meditácií a jóge.

Kariéra
-------

Krátko po presťahovaní do Los Angeles sa začala Liptonová venovať modelingu. Neskôr ju jej matka presvedčila, že by mohla skúsiť tiež herectvo. Jej televízny debut mala v komédii NBC *The John Forsythe Show* z roku 1965.

V roku 1968 stvárnila postavu Julie Barnes v akčnom seriály *The Mod Squad*. Počas natáčania seriálu sa spoznala s Quincym Jonesom. Za svoj herecký výkon získala štyri nominácie na Zlatý glóbus, ktorú v roku 1971 získala.

V marci 1988 sa vrátila do televízie ako hviezda filmu *Addicted to His Love*. Známa je vďaka úlohe Normy Jennings v televíznych seriáloch Davida Lyncha *Twin Peaks* (1990 - 1991).

V roku 2017 znovu prijala rolu Normy Jenningsovej novšom spracovaní seriálu *Twin Peaks*.

Súkromný život
--------------

Liptonová mala menší románik so spevákom Paulom McCartneym. V roku 1974 sa vydala za speváka Quincy Jonesa, s ktorým má dve dcéry - Kidadu a Rashidu. Liptonová a Jones sa rozviedli v roku 1990.

Úmrtie
------

Liptonovej diagnostikovali rakovinu hrubého čreva v roku 2004, na ktorú zomrela 11. mája 2019.

Iné projekty
------------

Commons
* Spolupracuj na Commons Commons ponúka multimediálne súbory na tému **Peggy Liptonová**

Zdroj
-----

*Tento článok je čiastočný alebo úplný preklad článku Peggy Lipton na anglickej Wikipédii.*

  


| * z
* d
* u
Zlatý glóbus – najlepšia herečka v seriály (dráma) 1969 – 1994 |
| --- |
| 
* Linda Cristal (1969)
* Peggy Liptonová (1970)
* Patricia Nealová (1971)
* Gail Fisher (1972)
* Lee Remicková (1973)
* Angie Dickinsonová (1974)
* Lee Remicková (1975)
* Susan Blakely (1976)
* Lesley Ann Warren (1977)
* Rosemary Harrisová (1978)
* Natalie Wood (1979)
* Yoko Shimada (1980)
* Linda Evans/Barbara Bel Geddesová (1981)
* Joan Collinsová (1982)
* Jane Wyman (1983)
* Angela Lansburyová (1984)
* Sharon Gless (1985)
* Angela Lansburyová (1986)
* Susan Dey (1987)
* Jill Eikenberry (1988)
* Angela Lansburyová (1989)
* Sharon Gless/Patricia Wettig (1990)
* Angela Lansburyová (1991)
* Regina Taylor (1992)
* Kathy Bakerová (1993)
* Claire Danesová (1994)

 |
| 
* **(1969 – 1994)**
* (1995-2020)

 |

Autoritné údaje: * BnF: 14199709z
* ISNI: 0000 0000 4076 1171
* LCCN: n2004154984
* VIAF: 33859827
* WorldCat: lccn-n2004154984
**Illeana Hesselberg** ( \* 25. júl 1965, Quincy, Massachusetts), známa pod menom **Illeana Douglas** je americká herečka, producentka, režisérka a scenáristka.

Detstvo a mladosť
-----------------

Je dcérou učiteľky a maliara, v 70. rokoch boli jej rodičia silno ovplyvnení kultúrou hippies. Jej otec bol synom herca Melvyna Douglasa. V detstve mala dvoch starších bratov, z ktorých jeden zomrel. Vyrastala v Connecticute. Meno Illeana dostala po rumunskej princeznej.

Kariéra
-------

Navštevovala divadelnú školu Neighborhood Playhouse School. V roku 1991 sa objavila v menšej úlohe vo filme *Mys hrôzy*, ktorý režíroval Martin Scorsese, jej vtedajší partner. V roku 1995 si zahrala menšiu úlohu vo filme *Zomrieť pre..*, po boku Nicole Kidman. 

V roku 1999 si zahrala vo filme *Ozveny mŕtvych*, po boku Kevina Bacona. V rovnakom roku sa objavila v televíznom seriály *Action*, za ktorý získala ocenenie Satellite. V roku 2001 bola nominovaná na ocenenie Emmy Award za jej herecký výkon v televíznom seriály *Six Feet Under*. 

V rokoch 2008 až 2012 hrala v seriály pre spoločnosť IKEA, s názvom *Easy to Assemble*. Seriál mal štyri série. V roku 2014 sa objavila v televíznom seriály *Welcome to Sweden*, po boku Amy Poehler a Leny Olin. O rok neskôr produkovala televízny *Skinny*. Objavila sa tiež v jednej z hlavných úloh v seriály.

Súkromný život
--------------

Od roku 1989 do roku 1997 bola partnerkou Martina Scorseseho. V máji 1998 sa vydala za Georgea Axelroda, s ktorým sa v roku 2001 rozviedla. Pár nemal žiadne deti. Je vegetariánkou.

Externé odkazy
--------------

* Illeana Douglas v Internet Movie Database (po anglicky)
* Illeana Douglas v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Illeana Douglas na anglickej Wikipédii.*

| * z
* d
* u
Držiteľky ceny Satellite pre najlepšiu herečku - televízny seriál (muzikál, komédia) |
| --- |
| 1996 - 2020 | 
* Jane Curtin (1996)
* Tracey Ullman (1997)
* Ellen DeGeneresová (1998)
* Illeana Douglas (1999)
* Lisa Kudrowová (2000)
* Debra Messingová (2001)
* Debra Messingová (2002)
* Jane Kaczmarek (2003)
* Portia de Rossi (2004)
* Felicity Huffman / Mary-Louise Parker (2005)
* Marcia Crossová (2006)
* America Ferrera (2007)
* Tracey Ullman (2008)
* Lea Michele (2009)
* Laura Linneyová (2010)
* Martha Plimpton (2011)
* Kaley Cuocová (2012)
* Taylor Schillingová (2013)
* Mindy Kaling (2014)
* Taylor Schillingová (2015)
* Taylor Schillingová (2016)
* Niecy Nash (2017)
* Issa Rae (2018)
* Phoebe Waller-Bridge (2019)
* Elle Fanningová (2020)

 |
| 2021 - súčasnosť | 
* Jean Smartová (2021)

 |

Autoritné údaje: * BnF: 14172913n
* GND: 1082054658
* ISNI: 0000 0001 1439 0511
* LCCN: no00085990
* NK ČR: xx0156193
* VIAF: 19230848
* WorldCat: lccn-no00085990
Zo Skaliska nad Rožňavou sú ďaleké výhľady.
Chodník ponúka neopakovateľné scenérie - Henclová.
**Chodník Pavla Jozefa Šafárika** je turistická magistrála na Slovensku, vedúca pohoriami Volovské vrchy, Stolické vrchy a Revúcka vrchovina. Prevažne zeleno značená trasa je pomenovaná po Pavlovi Jozefovi Šafárikovi a spája Nálepkovo a Jelšavu. Celková dĺžka trasy je 95,6 km, prevýšenie 3 967/4 237 metrov a odhadovaný čas na jej zdolanie je 27:35 hodín.

Priebeh trasy
-------------

Magistrála začína v Nálepkove (520 m n. m.), odkiaľ vedie údolím Hnilca a následne stúpa úpätím *Streleckého vrchu* do údolia Tichej vody a Henclovej. Medzi sedlom Volovec (1 150 m n. m.) a Skaliskom (1 293 m n. m.) vedie po červenej značke Medzinárodnej diaľkovej turistickej trasy E8, z vrcholu klesá opäť po zelenej značke ku chate *Volovec* a ďalej k mestu Rožňava (304 m n. m.). Pokračuje cez Tureckú (953 m n. m.), sedlo Filipka (450 m n. m.), Kobeliarovo (460 m n. m.) - rodnú obec P. J. Šafárika a Brdárku (595 m n. m.) na 1 476 m n. m. vysokú Stolicu. Faltenovým sedlom pokračuje na vrch Kohút (1 409 m n. m.), Ostrý vrch (870 m n. m.) a k horárni *Hrádok* (665 m n. m.), kde sa chodník stáča k Jelšave, kde pri železničnej stanici končí.

Referencie
----------

1. ↑  Podrobný popis trasy aplikáciou Hikeplanner

Pozri aj
--------

* Zoznam diaľkových turistických trás na Slovensku

Súradnice: 48°44′41″S 20°22′14″V﻿ / ﻿48,744707°S 20,370691°V﻿ / 48.744707; 20.370691
**Zuzana Vejvodová** (\* 19. september 1980, Praha) je česká herečka.

Ako desaťročná si zahrala hlavnú úlohu v seriáli *Území bílých králů*. Počas štúdia na štátnom konzervatóriu v Prahe hosťovala v Divadle na Vinohradoch a v Divadle na Fidlovačke. Fidlovačka sa stala jej domovskou scénou. Stvárnila tu titulnú úlohu v hudobnej komédii *Mamzelle Nitouche*, trojúlohu Nele-Betkina-Anna v *Thylovi Ulenspieglovi*, nevestu Agatu v *Ženidbe*, Rosalindu v shakespearovej komédii *Ako sa vám páči*, titulnú postavu Millie Dillmount v muzikáli *Hledá se muž. Zn: bohatý!* (Thoroughly Modern Millie) či Irinu v hre *Tri sestry*. Od roku 2013 hrá v Divadle na Vinohradech.

V roku 2003 vyhrala konkurz na hlavnú úlohu v muzikáli *Rebelovia* (Divadlo Broadway Praha). O rok neskoršie zvíťazila v konkurze na rolu Júlie v dráme *Rómeo a Júlia* (Letné shakespearovské slávnosti). Nasledujúce leto ju diváci letných shakespearovských slávností mohli vidieť ako Violu vo *Večeri trojkráľovom* a v roku 2006 stvárnila Desdemonu v *Othellovi*.

Natočila niekoľko seriálov, rozprávok a inscenácií produkovaných Českou televíziou. 

V roku 2023 hraje postavu Kláry v dvoch sériách seriálu Jedna rodina, vysielaného na TV Nova a Voyo.

Referencie
----------

1. ↑  Zdeněk A. Tichý, Helena Šimáčková, Boris Hlaváček, *Obrozené divadlo : Divadlo Na Fidlovačce 1921-2001*, ASA 2001, ISBN 80-902895-1-7
2. ↑   *Jedna rodina (2023) - Sledujte nové díly seriálu online | Voyo* [online]. voyo.nova.cz, 2023, [cit. 2023-08-30]. Dostupné online. (po česky)
3. ↑   *Jedna rodina se vrací v druhé řadě a přináší hned několik nových postav | Voyo* [online]. voyo.nova.cz, 2023-08-23, [cit. 2023-08-30]. Dostupné online. (po česky)

Externé odkazy
--------------

* Zuzana Vejvodová v Internet Movie Database (po anglicky)
* Zuzana Vejvodová v Česko-Slovenskej filmovej databáze`
* zuzanavejvodova.com (oficiálne stránky)

Autoritné údaje: * ISNI: 0000 0003 7204 7118
* NK ČR: js20051010058
* VIAF: 84239801
**Ján Ludvigh** (maď. Ludvigh János; \* 12. mája 1812, Spišská Belá – † 11. júla 1870, Budapešť) bol uhorský novinár a politik.

Životopis
---------

Narodil sa v rodine Tobiáša Ludvigh a jeho manželky Márie Duchonin. Školské vzdelanie absolvoval v Kežmarku, Prešove a Sárospataku. Keď bol advokátom v Pešti, založil maďarský jazykový spolok, ktorý však vláda zakázala. Počas uhorskej revolúcie v rokoch 1848 – 1849 bol poslancom uhorského snemu ako vyslanec mesta Spišská Nová Ves. V roku 1850 bol na neho vydaný zatykač a z týchto dôvodov emigroval. V rokoch 1850 – 1869 žil v Bruseli. V roku 1861 ho zvolili v kežmarskom volebnom okrsku za poslanca uhorského snemu, no zo zahraničia sa vrátil až v roku 1867. Až do svojej smrti bol poslancom snemu za Stranu ľavého stredu.

Bol dopisovateľom novín Domovina (A Hon) a niekoľkých belgických novín.

Bol aktívnym členom spolkov, ktorých hlavných cieľom bolo šírenie maďarčiny na Spiši.

Referencie
----------

1. 1 2  LUDVIGH, Ján. In:  *Slovenský biografický slovník*. Zväzok III. K – L. Martin : Matica slovenská, 1989. 448 s. ISBN 80-7090-019-9. S. 435.

Iné projekty
------------

Commons
* Spolupracuj na Commons Commons ponúka multimediálne súbory na tému **Ján Ludvigh**

Externé odkazy
--------------

* Záznam o narodení a krste v matrike - indexovaný záznam – evanjelická farnosť; pokrstený ako Johannes Josephus Ludvig

Zdroj
-----

*Tento článok je čiastočný alebo úplný preklad článku Ludvigh János na maďarskej Wikipédii.*

Autoritné údaje: * GND: 1020014237
* ISNI: 0000 0000 7911 1117
* LCCN: no2009141694
* PIM: PIM63699
* VIAF: 100764089
* WorldCat: lccn-no2009141694
**Thomas Alun Lockyer** (\* 3. decembra 1994 Cardiff ) je waleský profesionálny futbalista, ktorý hrá na pozícii stredného obrancu za anglický klub Luton Town FC a za Waleské národné futbalové mužstvo.

Klubová kariéra
---------------

Lockyer sa v roku 2011 presunul z akadémie Cardiffu City do anglického Bristolu Rovers, kde sa počas svojho osemročného angažmánu stal jedným z kľúčových hráčov klubu. Po sezóne 2018/19 zamieril do Charltonu Athletic, kde však strávil len jednu sezónu a prestúpil do Lutonu.

### Luton Town

Dňa 1. septembra 2020 Lockyer prestúpil po vypršaní zmluvy v Charltone do Lutonu Town. 

V sezóne 2022/23 sa Lockyer stal po zranení Sonnyho Bradleyho sa stal kapitánom mužstva.  23. apríla 2023 bol Lockyer zaradený do najlepšej jedenástky sezóny EFL Championship.  Na slávnostnom vyhlásení v Lutone na konci sezóny si odniesol päť ocenení, predovšetkým cenu pre najlepšieho hráča sezóny.  16. mája 2023 strelil dôležitý gól v semifinále play-off proti Sunderlandu a poslal klub do finále na štadióne vo Wembley. 

Lockyer nastúpil v základnej zostave vo finále play-off proti Coventry City, ale potom, čo v 11. minúte prvého polčasu skolaboval, bol odnesený z ihriska a prevezený do nemocnice. Počas osláv víťazstva Lutonu po penaltovom rozstrele sa hráči Lutonu pri preberaní trofeje promenádovali v drese s Lockyerovým menom a klub zverejnil fotografiu Lockyera oslavujúceho na nemocničnom lôžku.  31. mája klub potvrdil, že Lockyer opustil nemocnicu. Po operácii srdca oznámil, že môže pokračovať vo svojej kariére.

Reprezentačná kariéra
---------------------

9. novembra 2022, viac ako rok po tom, čo naposledy reprezentoval svoju krajinu, bol Lockyer nominovaný na nadchádzajúce majstrovstvá sveta 2022.  Na svetovom šampionáte však do žiadneho zápasu nezasiahol, Wales z turnaja vypadol v základnej skupine.

Referencie
----------

1. ↑   *Town defender likened to Italy and AC Milan legend Franco Baresi by Hatters assistant* [online]. Luton Today, 15 March 2023, [cit. 2023-04-05]. Dostupné online.
2. ↑  EFL. *Homepage* [online]. EFL, [cit. 2023-08-30]. Dostupné online. (po anglicky)
3. ↑   *LTST Presentation Evening 2023 round-up* [online]. www.lutontown.co.uk, [cit. 2023-08-30]. Dostupné online. (po anglicky)
4. ↑   Luton overpower Sunderland to reach play-off final. *BBC Sport*. Dostupné online [cit. 2023-08-30]. (po anglicky)
5. ↑   *Luton promoted to Premier League: Tom Lockyer celebrates from hospital after collapsing at Wembley* [online]. Sky Sports, 27 May 2023. Dostupné online.
6. ↑   *Tom Lockyer to return home tomorrow!* [online]. 31 May 2023. Dostupné online.
7. ↑   *World Cup 2022: Wales name injury doubt Joe Allen in 26-man squad* [online]. BBC Sport, 9 November 2022, [cit. 2022-11-09]. Dostupné online.
8. ↑   *Wales - Írán 0:2, SESTŘIH: Írán se topí v euforii. V dramatickém závěru udolal Balea a spol. - Sport.cz* [online]. www.sport.cz, [cit. 2023-08-30]. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Tom Lockyer**
**Ľadová doba** je dlhé obdobie (trvajúce minimálne niekoľko desiatok miliónov rokov) v dejinách Zeme vyznačujúce sa (relatívne) väčším znížením teploty a s tým spravidla spojeným veľkým rozšírením plôch pokrytých ľadom a ľadovcami. Ak dochádza k rozšíreniu ľadov(cov), často sa hovorí aj o **zaľadnení** a myslí sa tým buď obdobie, alebo samotná ľadová pokrývka.

Veľké ľadové doby (modré štvorčeky) počas posledných 500 miliónov rokov
Najstaršie doklady veľkého zaľadnenia (ľadovcové výbrusy a morény) dokladajú ľadovú dobu v období okolo 2,3 miliárd rokov. Nazývame ho Hurónske zaľadenie. Doložené je v Severnej Amerike a južnej Afrike.

Oveľa lepšie doložené je zaľadnenie pred 800 – 600 miliónmi rokov. Podľa teórie „Zem-snehová guľa" vtedy trvalý oceánsky ľad siahal k alebo takmer k rovníku. Podľa niektorých názorov bol koniec tejto ľadovej doby príčinou tzv. kambrickej explózie.

Ďalšie ľadové doby sú uvedené v tabuľke. Súčasná paleogénno-neogénna ľadová doba sa začala asi pred 40 miliónmi rokov. Pred 2,588 miliónmi rokov sa pokles teplôt v priemere zintenzívnil, odvtedy hovoríme o štvrtohornom zaľadnení. V rámci štvrtohorného zaľadnenia sa relatívne prudko striedajú ľadové doby v užšom zmysle (trvajúce priemerne najprv 40 000 rokov, neskôr 100 000 rokov) s medziľadovými dobami – pozri ľadová doba (časť štvrtohôr).

Dnes známe veľké ľadové doby v dejinách Zeme
--------------------------------------------

| Názov | Trvanie (v miliónoch rokov pred dneškom) | Perióda/Epocha | Éra |
| --- | --- | --- | --- |
| názov nie je ustálený (patrí sem aj štvrtohorné zaľadnenie) | 40/30 - 0 | neogén a paleogén | kenozoikum |
| názov nie je ustálený (miernejšia ľadová doba) | 100 - 175 | krieda a jura | mezozoikum |
| Permokarbónové zaľadnenie (Karoo) (zaľadnenie Gondwany) | 360 - 260 | karbón a perm | paleozoikum |
| Ordovicko-silúrske (Andsko-saharské) zaľadnenie | 450 - 420 | ordovik a silúr | paleozoikum |
| Varangersko-sturtské zaľadnenie („Zem-snehová guľa") (2 zaľadnenia) | 800 - 635 | kryogenium (=varanger a sturt) | neoproterozoikum |
| Hurónske zaľadnenie | 2100/2300 – 2400/2700 | siderium, rhyacium, osirium | paleoproterozoikum |


|  |  |
| --- | --- |
| Portal | Portál vedy o Zemi |
**Elizabeth J. Magie Phillips** (\* 9. máj 1866, Macomb, Illinois, USA – † 2. marec 1948, Arlington County, Virgínia) bola americká dizajnérka hier, spisovateľka a feministka. Je tvorkyňou stolovej hry *The Landlord’s Game*, ktorá slúžila ako predchodca dnešnej hry Monopoly.

Jej otec bol James Magie, vydavateľ novín a abolicionista, ktorý sprevádzal Abrahama Lincolna na jeho politických cestách v Illinois. Začiatkom 80. rokov 19. storočia pracovala ako stenografka a zároveň sa venovala písaniu príbehov, poézii, herectvu a inžinierstvu. V roku 1906 pracovala aj ako novinárka.

Vytvorila stolovú hru, ktorá odrážala jej politické názory založené na teóriách Henryho Georgea s názvom *The Landlord’s Game*. Dňa 5. januára 1904 jej Úrad pre patenty a ochranné známky Spojených štátov udelil patent č. 748 626 na túto hru.

V roku 1910 sa vydala za Alberta Phillipsa a spoločne sa presťahovali na východné pobrežie USA. V roku 1924 patentovali modifikovanú verziu hry a získali patent č. 1 509 312. Keďže pôvodný patent vypršal v roku 1921, toto bolo vnímané ako pokus získať kontrolu nad hrou, ktorá sa stala populárna medzi študentmi.

V roku 1932 spoločnosť Parker Brothers, ktorá vydávala Monopoly, kúpila jej patenty za 500 dolárov.

Jej prínos k vytvoreniu hry Monopoly bol objavený náhodou, keď v roku 1973 profesor ekonómie Ralph Anspach začal dlhú právnu bitku s Parker Brothers kvôli jeho hre „Anti-Monopoly". Počas súdneho procesu objavil patenty Elizabeth Magie.

Referencie
----------

1. 1 2  PILON, Mary. Monopoly’s Inventor: The Progressive Who Didn’t Pass ‘Go’. *The New York Times*, 2015-02-13. Dostupné online [cit. 2023-08-06]. ISSN 0362-4331. (po anglicky)
2. 1 2   *The True History of the Monopoly Game* [online]. www.henrygeorge.org, [cit. 2023-08-06]. Dostupné online.
3. ↑   *Game-board*. [s.l.] : [s.n.]. Dostupné online.
4. ↑   *Game board*. [s.l.] : [s.n.]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Elizabeth Magie**

Autoritné údaje: * GND: 1235820793
* LCCN: no2018162690
* VIAF: 526144783049097672126
* WorldCat: lccn-no2018162690
**Juraj Soviar** (\* 5. október 1973, Bratislava) je slovenský novinár, textár a básnik známy predovšetkým ako textár skupiny Elán.

Životopis
---------

V roku 1992 začínal v týždenníku Mladé rozlety, pôsobil v denníkoch Pravda, Národná obroda, Republika, týždenníku Život. Medzi tým však prešiel aj inými dobrodružnými povolaniami.

Doposiaľ vydal štyri knižky – tá ostatná nesie názov *Tiger čaká na úsvit* (IKAR 2018) – je to výber piesňových textov a poézie. Rok predtým mu tiež vo vydavateľstve IKAR vyšla zbierka piesňových textov a poézie *Nemaľuj ženu na stenu*. V roku 2009 debutoval výberom piesňových textov *Odkazovač* (Slovart). V roku 2002 mu vyšla kniha s názvom *Replay – komentuje Karol Polák*.

Ako piesňový textár úspešne spolupracuje predovšetkým so skupinou Elán. Písal texty pre Vaša Patejdla, Janka Lehotského, Paľa Drapáka, či skupinu Taktici.

V súčasnosti je na umeleckej voľnej nohe.

Kritika
-------

*Juraj Soviar vstúpil do slovenskej kultúry nenápadne ako textár. Jeho slabiky pod notami však veľmi rýchlo prerástli notovú osnovu a stali sa skutočnou pop poéziou súčasnosti. Do literatúry vniesol veľa civilizačných prvkov, jazyk ulice i obraznosť veľkých maliarov. Vynachádzavé metafory a prekvapivo fabulované príbehy v skratke sa ľahko spievajú a ešte ľahšie čítajú. A hoci slovenčina nie je metrorytmicky ani morfologicky ľahký jazyk, jeho rýmy sú objavné a plné logickej melodiky. Možno je to aj tým, že je dobrým pozorovateľom života, výborným poslucháčom ľudí okolo seba a hudobným senzibilom. Práve to prináša do jeho veršov tematickú pestrosť a zmysel pre detaily, ktorý akoby stále obnovoval a dopĺňal jeho bohatú slovnú zásobu a osobitý pohľad na svet okolo nás. Piesňové texty ašpirujú na básne a básne sa zasa dajú zhudobniť a dôveryhodne zaspievať. V dnešnej bláznivej dobe a zrýchlenom žití je to najefektívnejšia cesta ako poéziu dostať k adresátovi. Je sympatické, že Juraj Soviar si stále drží odstup od konformizmu a lacného konzumu, je stále romantickým rebelom a mienkotvorným autorom. To ho robí na jednej strane výnimočným a na druhej zrozumiteľným. Najnovšia zbierka básní a textov Nemaľuj ženu na stenu je moderná, emočne silná a vzrušujúca. Je to čítanie, ktoré vám stokrát vráti čas, ktorý ste mu venovali.* Ľuboš Zeman, z textárskej zbierky „Nemaľuj ženu na stenu", IKAR, 2017.

Ocenenia
--------

* Bronzová Bratislavská lýra 1997, pieseň: „Unikám", autor hudby: Vašo Patejdl, interpret: Helga Koválovská

Autoritné údaje: * NK ČR: xx0196239
* VIAF: 316807015
**Dikatión** alebo **dvojmocný katión** je akýkoľvek katión, ktorý vzniká odňatím dvoch elektrónov z neutrálnej látky. Všeobecný vzorec dikatiónu je X2+.

Dvojatómové dikatióny odvodené od stabilných neutrálnych látok (napríklad H22+ odvodený odňatím dvoch elektrónov z H2) sa často rýchlo rozpadajú na dva jednomocné katióny (napr. H+), pretože stratili dva elektróny vo väzbových molekulárnych orbitáloch. Energetické hladiny dvojatómových dikatiónov je možné študovať s dobrým rozlíšením pomocou merania výťažkov párov elektrónov s nulovou kinetickou energiou pomocou dvojitej fotoionizácie molekuly ako závislosti na fotoionizujúcej vlnovej dĺžke (teda závislosť výťažku na vlnovej dĺžke). Táto spektroskopická metóda sa označuje ako TPEsCO. Dikatión He22+ je kineticky stabilný.[chýba zdroj]

Detekcia
--------

Mnohé organické dikatióny je možné detegovať pomocou hmotnostnej spektrometrie, napríklad metylový CH42+ (komplex CH22+·H2) alebo acetylénový dikatión C2H22+. Adamantylový dikatión sa takisto podarilo syntetizovať:

Príklady
--------

Príkladom stabilného dvojatómového dikatiónu, ktorý nevzniká oxidáciou neutrálnej dvojatómovej molekuly, je katión Hg22+. Príkladom polyatómového dikatiónu je S82+, ktorý vzniká oxidáciou S8 a je nestabilný a podlieha oxidácii za vzniku SO2.

### Dvojmocné katióny kovov

Niektoré kovy sa bežne nachádzajú v podobe dikatiónov v soliach alebo po rozpustení i v roztokoch. Medzi tieto kovy patria

* prvky 2. skupiny (Be2+, Mg2+ a kovy alkalických zemín, Ca2+, Sr2+, Ba2+, Ra2+),
* niektoré prechodné kovy (V2+, Cr2+, Mn2+, Fe2+, Co2+, Ni2+, Cu2+),
* prvky 12. skupiny (Zn2+, Cd2+, Hg2+) a
* ťažké kovy 14. skupiny (Sn2+, Pb2+).

Referencie
----------

1. ↑   Organic Dications: Gas Phase Experiments and Theory in Concert. *Angew. Chem. Int. Ed. Engl.*, 1989, s. 1321–1341. DOI: 10.1002/anie.198913211.
2. ↑   Four-Center Two-Electron Bonding in a Tetrahedral Topology. Experimental Realization of Three-Dimensional Homoaromaticity in the 1,3-Dehydro-5,7-adamantanediyl Dication. *Angewandte Chemie International Edition in English*, August 1987, s. 761–763. Dostupné online. ISSN 0570-0833. DOI: 10.1002/anie.198707611. (po anglicky)

Pozri aj
--------

* Dianión

Zdroj
-----


|  |  |
| --- | --- |
| Portal | Chemický portál |

*Tento článok je čiastočný alebo úplný preklad článku Dication na anglickej Wikipédii.*
Súradnice: 48°53′21″S 19°17′06″V﻿ / ﻿48,889242°S 19,285061°V﻿ / 48.889242; 19.285061

**Korytnica-kúpele** je kúpeľná osada obce Liptovská Osada.

Leží v južnej časti okresu Ružomberok, pod západným svahmi Prašivej, v hlbokej nízkotatranskej doline obkľúčenej lesmi, v nadmorskej výške 850 m n. m.

Kúpele Korytnica
----------------

Kúpeľníctvo v osade Korytnica má bohatú históriu, doložené počiatky siahajú už do 16. storočia. Minerálna voda z Korytnice získala v minulosti medaily na svetovej výstave 1873 vo Viedni a 1904 ako jediná európska minerálna voda na svetovej výstave v americkom St. Louis. Do roku 1974 premávala do kúpeľov úzkorozchodná železnica. V kúpeľoch sa okrem iného liečili aj cisár František Jozef a Ľudovít Štúr. Kúpele boli v deväťdesiatych rokoch počas vlády Vladimíra Mečiara sprivatizované. V roku 2002 sa kúpele dostali do konkurzu a chátrajú.

Z prameňa Vojtech v kúpeľoch Korytnica vyviera s teplotou 5,4°C najchladnejšia minerálna voda zo všetkých slovenských prameňov.

Kúpele sú od roku 2003 zatvorené a nefungujú. V súčasnej dobe areál vrátane pôvodnej plničky minerálnej vody chátra. 

V roku 2013 kúpil plničku minerálnej vody Korytnica, ako aj časť tamojšieho areálu francúzsky podnikateľ s chorvátskymi koreňmi Zlatko Banovic, ktorý vlastní firmu AMOS-SERVICES, s.r.o. Postupne zrekonštruoval pramene, takže verejnosti je prístupných päť prameňov: Vojtech I. Vojtech II. Žofia, Jozef a Anton. 

Začiatkom júna 2016 otvorili penzión Svätopluk, ktorý vytvorili rekonštrukciou nevyužitej budovy bývalej pošty a kaviarne. V penzióne bola aj reštaurácia, ktorá pripravovala, okrem iných rôzne špeciality na grile. V penzióne sa mohlo ubytovať asi 50 osôb a to vrátane prístelkov. V súčasnosti sú penzión aj reštaurácia zatvorené.

Súčasťou areálu je detské ihrisko a parkovisko. Záujemcovia si môžu bezplatne nabrať neobmedzené množstvo minerálnej vody zo zrekonštruovaných prameňov. 

Do Korytnice vedú dve cyklotrasy Ružomberok - Korytnica a Donovaly Korytnica, ktoré sú vhodné aj pre pešiu turistiku. Trasa vedúca z Ružomberka (Cyklokorytnička) bolo novootvorená v lete 2016 a slúži aj ako náučný chodník aj pre rodiny s deťmi.

Externé odkazy
--------------

* Video prehliadka Kúpeľov Korytnica

Referencie
----------

1. ↑  korytnica.eu - Časť O nás
2. ↑  Portál referaty-seminarky.sk

Iné projekty
------------

Commons
* Spolupracuj na Commons Commons ponúka multimediálne súbory na tému **Korytnica-kúpele**
**Bacilová červienka** (iné názvy: **bacilárna/bakteriálna červienka, bacilová/bacilárna/bakteriálna dyzentéria, bacilová/bacilárna/bakteriálna úplavica, šigelóza, červienka, dyzentéria, úplavica**) je črevná bakteriálna infekcia vyvolaná gramnegatívnymi nepohyblivými tyčinkami z rodu Shigella. Rod sa delí na štyri podskupiny, ktoré sú vyvolávateľom jednotlivých typov šigelózy.

Klasifikácia
------------

* A03: Bacilová červienka (dyzentéria) – šigelóza
	+ A03.0: Šigelóza zapríčinená Shigella dysenteriae (Šigelóza skupiny A (Šigova-Kruseho dyzentéria))
	+ A03.1: Šigelóza zapríčinená Shigella flexneri (Šigelóza skupiny B)
	+ A03.2: Šigelóza zapríčinená Shigella boydii (Šigelóza skupiny C)
	+ A03.3: Šigelóza zapríčinená Shigella sonnei (Šigelóza skupiny D)
	+ A03.8: Iné šigelózy
	+ A03.9: Nešpecifikovaná šigelóza (Bacilárna dyzentéria NS)

Patogenéza
----------

Hlavným vyvolávateľom klinických príznakov je enterotoxín, ktorý produkujú najmä šigely skupiny A a ich prienik dovnútra buniek sliznice hrubého čreva. Tu sa množia, spôsobujú následne zánik bunky, vznik nekrózy a krvácajúcich vredov. Infekcia touto skupinou má i najzávažnejší klinický priebeh. Infekcia je obmedzená na črevo, šigely takmer nikdy neprenikajú do krvného obehu.

Epidemiológia
-------------

Zdrojom infekcie je výhradne človek. Šigely sú málo odolné, no na infekciu stačí veľmi malá dávka. Je to typická „choroba špinavých rúk", ktorá sa vyskytuje v miestach, kde na malej ploche žije pri nízkej hygiene väčší počet ľudí (kasárne, robotnícke ubytovne, azylové tábory, slumy a podobne).

Diagnostika
-----------

Choroba sa diagnostikuje kultivačne zo stolice (dôkazom prítomnosti šigely vo vzorke). Možný je vznik bacilonosičstva, ktoré treba po preliečení vylúčiť.

Liečba
------

Je cielená na likvidáciu pôvodcu – podávajú sa antibiotiká: ampicilín, tetracyklín a sulfonamidy, prípadne ich deriváty. Pribúdajú však rezistentné kmene.
Veľmi dôležitá je symptomatická liečba, najmä doplňovanie tekutín a elektrolytov, ktoré sa strácajú pri ťažkých hnačkách.

Zdroj
-----

* Bednář a kol. *Lékařská speciální mikrobiologie a parazitologie.* Triton, 1994.
**Tŕstie** je potok na západnom Slovensku, preteká územím okresu Nové Mesto nad Váhom. Je to ľavostranný prítok Jablonky a meria 18 km. Na hornom toku preteká dolinou Horné Borotovo, medzi mestom Stará Turá a obcou Vaďovce preteká hlbokým údolím, kde aj meandruje.

*Prameň:* v Bielych Karpatoch, v podcelku Javorinská hornatina, na východnom úpätí vrchu Čupec (818,9 m n. m.) v nadmorskej výške okolo 700 m n. m.

*Smer toku:* na hornom toku na juh, po vstupe do Myjavskej pahorkatiny sa stáča na juhojuhovýchod, na dolnom toku opäť na juh

*Geomorfologické celky:* 1.Biele Karpaty, podcelok Javorinská hornatina, 2.Myjavská pahorkatina

*Prítoky:* sprava z oblasti Mizerky, Kostolník, zľava prítok z juhozápadného úpätia Veľkej Javoriny (970,0 m n. m.), Brezovský potok a prítok spod Krásneho vrchu (370,9 m n. m.)

*Ústie:* do Jablonky v obci Hrachovište v nadmorskej výške okolo 212 m n. m.

*Obce:* mesto Stará Turá a jeho osady Topolecká, Jazviny, Trebešín, obce Vaďovce a Hrachovište

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2023-08-30]. Dostupné online.
2. ↑   *Mapový portál HIKING.SK* [online]. Denník N, [cit. 2023-08-30]. Dostupné online.

Iné projekty
------------


| * z
* d
* u
Vodné toky v povodí Jablonky |
| --- |
| *Jablonka* → *Váh* → *Dunaj* |
| 
* Brezovský potok
* Hovadský jarok
* **Jablonka**
* Ježov potok
* Konkušov potok
* Kostolník
* Matejovský potok
* Pavlíkov jarok
* Prostredný potok
* Rudník
* Tŕstie
* Zemanovský potok
* Žadovský potok

 |

Autoritné údaje:
Súradnice: 52° 43′ 55.92″ s.š. 2° 50′ 33.36″ z.d.

Montford Bridge
**Montford Bridge** je sídlo v anglickom grófstve Shropshire.

Leží na rieke Severn neďaleko mesta Shrewsbury. Väčšina obce sa nachádza v okrsku Montford, menšia časť sa nachádza v okrsku Bicton. Dedinou prechádzala cesta A5, od roku 1992 prechádza po moste *Montford Bypass Bridge*, nachádzajúci sa vedľa dediny. Najvýznamnejšou pamiatkou obce je rovnomenný most *Montford Bridge*, ktorý je známy ako prvý mostný návrh britského inžiniera Thomasa Telforda. Most bol postavený v rokoch 1790 – 1792 z červeného pieskovca z Nesscliffe Hill. Má tri murivové eliptické oblúkové rozpätia, dve s dĺžkou 16,7 m a hlavné s dĺžkou 17,7 m. Výstavba stála 5800 libier.

Iné projekty
------------

Commons
* Spolupracuj na Commons Commons ponúka multimediálne súbory na tému **Montford Bridge**

Externé odkazy
--------------

* 

* Montford Bridge v databáze *Structurae*

Zdroj
-----

*Tento článok je čiastočný alebo úplný preklad článku Montford Bridge na anglickej Wikipédii.*
**Rostislav Vítek** (\* 6. január 1976, Příbram) je český diaľkový plavec profesionálne aktívny v rokoch 2000-2012. Česko reprezentoval na vrcholových diaľkopalveckých súťažiach, Letných olympijských hrách 2008 v Pekingu a po skončení profesionálnej kariéry je plaveckým trénerom a súťažne sa venuje zimnému plávaniu.

Vrcholové diaľkoplavecké podujatia
----------------------------------

Profesionálnu diaľkoplaveckú kariéru začal na medzinárodnom poli roku 2000 ako maratónsky plavec a jeho medzinárodné štarty sú zachytené v databáze projektu Federácie maratónskych plavcov. V roku 2008 sa zúčastnil na letných olympijských hrách 2008 (LOH), kde sa konala prvýkrát v historii diaľkoplavecká súťaž. Trať merala 10 km a Rostislav Vítek sa na LOH kvalifikoval ako jeden z 35 mužov na svete. Skončil na 17. mieste. Profesionálnu kariéru ukončil v roku 2012.

Preplávania prielivu LaManche
-----------------------------

Rostislav Vítek preplával úžinu La Manche v smere Anglicko-Francúzsko v roku 2009, a to v čase 7:16 hod. čo je doteraz český rekord a 6. najllepší čas v histórii. Znova ho preplával v roku 2018 v čase 9:43 hod. v rámci plánu obojsmernej plavby Anglicko-Francúzsko-Anglicko, ale pre nepriazeň počasia bol tento pokus ukončený na francúzskej strane.

Zimné plávanie
--------------

V roku 2016 začal Rostislav Vítek plávať v rámci pretekov zimného plávania. Na Majstrovstvách sveta v zimnom plávaní 2020, ktoré sa konali v slovinskom Blede, štartoval v oboch vytrvalostných disciplínach: na trati 450 m aj 1000 m vo svojej kategórii D zvíťazil a na 1000 m mal aj najlepší absolútny čas.

Referencie
----------


1. 1 2   *Rostislav Vítek | LongSwims Database* [online]. longswims.com, [cit. 2021-05-31]. Dostupné online. (po anglicky)
2. ↑   *Plavec Vítek ukončil kariéru. Vracet už se nebudu, nejde to, hlásí* [online]. iDNES.cz, 2012-11-08, [cit. 2021-05-31]. Dostupné online.
3. ↑   *Bolest bez bonusu. Vítkův pokus o rekord kanálu La Manche zhatil vítr* [online]. iDNES.cz, 2018-07-12, [cit. 2021-05-31]. Dostupné online.
4. ↑  KÁRA, Jaroslav. Je zvláštní pocit lézt do vody v minus patnácti, uznává zimní plavec Vítek. *Brněnský deník*, 2016-12-30. Dostupné online [cit. 2021-05-31]. (po česky)
5. ↑   *Výsledky WSWC 2020 (Bled)* [online]. IWSA, 2020, [cit. 2021-05-31]. Dostupné online. (po anglicky)

Externé linky
-------------

* Grošek, Luboš: Historie dálkového plavání (Bakalárska práca)